Bokaro News Two youths die in collision of two bikes | दो बाइक की आमने-सामने की टक्कर में दो युवकों की मौत, एक अन्य गंभीर रुप से घायल- Dainik Bhaskar
हादसा / दो बाइक की आमने-सामने की टक्कर में दो युवकों की मौत, एक अन्य गंभीर रुप से घायल
रांची से लौट रहे युवक की बाइक का सामने से आ रहे युवक के बाइक से टक्कर
बोकारो. बेरमो थाना क्षेत्र के जारंगडीह में दो बाइक के बीच आमने-सामने की टक्कर में मंगलवार रात दो युवकों की मौत हो गई जबकि एक अन्य गंभीर रूप से घायल हो गया। घायल को बेहतर इलाज के लिए बीजीएच बोकारो रेफर किया गया है जबकि मौके पर पहुंची पुलिस ने दोनों शव को कब्जे में लेकर पोस्टमॉर्टम के लिए भेज दिया।
रांची से लौट रहे थे युवक
मृत युवकों की पहचान 21 वर्षीय आदित्य गोप उर्फ बंटी और 22 वर्षीय आशीष कुमार के रुप में हुई है। गांधीनगर थाना क्षेत्र निवासी 22 वर्षीय आशीष कुमार और 22 वर्षीय रोशन खलखो रांची से गांधीनगर एवं कुरपनिया लौट रहे थे। जैसे ही वे जारंगडीह पहुंचे, सड़क पर एक ट्रक खड़ा था। इस दौरान सामने से एक अन्य बाइक से आ रहे जारंगडीह निवासी 21 वर्षीय आदित्य गोप की बाइक का संतुलन बिगड़ गया और आदित्य की बाइक का आशीष कुमार के बाइक से टक्कर हो गई। हादसे में आशीष कुमार, आदित्य गोप और रोशन खलको गंभीर रूप से घायल हो गए। इसके बाद घायलों को इलाज के लिए सीसीएल के कथारा एरिया हॉस्पिटल लाया गया जहां डॉक्टरों ने आशीष एवं आदित्य को मृत घोषित कर दिया, जबकि घायल रोशन खलखो को बेहतर इलाज के लिए बोकारो भेज दिया।
Two youths dieCollision of Bikes
जबलपुर / कार की चपेट में आने से बाइक सवार दो युवकों की मौत
रायबरेली / आईटीआई छात्रा पर एसिड अटैक, लोगों के दौड़ने पर फरार हुए बाइक सवार आरोपी
क्राइम / बाइक सवार युवकों ने टक्कर मारकर गाड़ी रुकवाई फिर पिस्टल दिखा लूट लिए साढ़े 11 लाख रुपए